Babelscape/SREDFM huggingface dataset:
Σέρχιο Μαρκαριάν

Ο Σέρχιο Μαρκαριάν "(πλήρες όνομα":Σέρχιο Απραχάμ Μαρκαριάν Αμπραχαμιάν) (γεννημένος 1 Νοεμβρίου 1944, στο Μοντεβιδέο) είναι Ουρουγουανός προπονητής ποδοσφαίρου με καταγωγή από την Αρμενία.
Δημήτριος Σταμέλος

Ο Δημήτριος (Δημήτρης) Σταμέλος (1931 – 30 Απριλίου 2005) ήταν Έλληνας συγγραφέας, δημοσιογράφος και λαογράφος.

Γεννήθηκε στο χωριό Μαραθιά της Ευρυτανίας. Πρωτοεμφανίσθηκε στα γράμματα σε ηλικία 17 ετών με στίχους και ταξιδιωτικές εντυπώσεις. Το 1948 εξέδωσε το πρώτο του βιβλίο, μία ποιητική συλλογή. Παράλληλα, σπούδασε πολιτικές επιστήμες. Από το 1957 εξέδιδε και διεύθυνε την ετήσια φιλολογική και ιστορική περιοδική έκδοση "Ρουμελιώτικο Ημερολόγιο", που μέχρι το 1970 είχε εκδώσει 10 τόμους. Παράλληλα, από το 1962 μέχρι το 1967, ήταν συντάκτης στην αθηναϊκή εφημερίδα "Ελευθερία" και αργότερα στις εφημερίδες "Τα σημερινά" (1970-1973) και "Ελευθεροτυπία" (από το 1976 μέχρι το 1992, ως φιλολογικός συντάκτης και κριτικός βιβλίου). Κείμενά του εξάλλου δημοσιεύθηκαν στα περιοδικά "Αιτωλικά γράμματα", "Στερεά Ελλάδα" και άλλα. Υπήρξε και συνεργάτης της Ελληνικής Ραδιοφωνίας, από το 1960.

Συνολικά ο Δημήτριος Σταμέλος έγραψε 16 βιβλία, με θέμα κυρίως σημαντικά πρόσωπα και γεγονότα της Τουρκοκρατίας και της Εθνεγερσίας, αντιπροσωπευτικές μορφές της νεοελληνικής πνευματικής ζωής και εκδηλώσεις του ελληνικού λαϊκού πολιτισμού. Τιμήθηκε με το Κρατικό Βραβείο Λογοτεχνίας δύο φορές, το 1976 και το 2001, καθώς και με το Βραβείο της Ακαδημίας Αθηνών το 1995. Τα σημαντικότερα από τα έργα του είναι τα εξής:

* "Νεραϊδοφιλήματα" (1949)
* "Μακρυγιάννης: Το χρονικό μιας εποποιίας" (1964, 1975 και 1995, εκδ. «Βιβλιοπωλείον της Εστίας») — Κρατικό Λογοτεχνικό Βραβείο μυθιστορηματικής βιογραφίας
* "Νεοέλληνες" (δοκίμια, 1968)
* "Ρουμελιώτικη πεζογραφία" (1969)
* "Κατσαντώνης: Ιστορικές διαστάσεις του θρύλου του" (ιστορική μονογραφία, 1972)
* "Νεοελληνική λαϊκή τέχνη: Πηγές, προσανατολισμοί και κατακτήσεις από τον 16ο αιώνα ως την εποχή μας" (κριτική και αισθητική μελέτη, 1975. `Εκδ. αναθεωρημένη και επαυξημένη: Gutenberg - Γιώργος & Κώστας Δαρδανός, 1993)
* "Το λιοντάρι της κλεφτουριάς (Ανδρούτσος, ο πατέρας του Οδυσσέα)" (μυθιστορηματική βιογραφία, 1977 και: «Βιβλιοπωλείον της Εστίας», 2000)
* "Η μάνα στην ορεινή Ρούμελη" (ιστορική και λαογραφική μελέτη, 1982)
* "Πρωτοπόροι και ήρωες της Ελληνικής Δημοσιογραφίας: Βλάσης Γαβριηλίδης, Κλεάνθης Τριαντάφυλλος - Ραμπαγάς" (1982)
* "Ο θάνατος του Καραϊσκάκη (συμπτωματικό γεγονός ή οργανωμένη δολοφονία;)" (1985 και 2000, «Βιβλιοπωλείον της Εστίας»)
* "Η Δωρίδα στην Τουρκοκρατία" (ιστορική μελέτη, 1986)
* "Μάρτυρες και μαρτυρίες. Ηρωϊκές μορφές και οριακά γεγονότα του νεοελληνικού βίου" (1995)
* "Νικηταράς: πρότυπο παλικαριάς και αρετής" (2000, «Βιβλιοπωλείον της Εστίας») — Κρατικό Λογοτεχνικό Βραβείο χρονικού-μαρτυρίας
* "Ανδρέας Μιαούλης: έπος και τραγωδία" (2003, «Βιβλιοπωλείον της Εστίας»)
Καντόρες Μινόρες

Η Χορωδία αγοριών του Καθεδρικού Ναού του Ελσίνκι, Καντόρες Μινόρες (λατινικά: Cantores Minores) είναι φινλανδική παιδική χορωδία που ιδρύθηκε το 1952. Από το 2005, η διευθυντής χορωδίας έχει ο "Χάννου Νόργιανεν" (φινλανδικά: Hannu Norjanen). Το ρεπερτόριο της χορωδίας περιλαμβάνει έργα των Γιόχαν Σεμπάστιαν Μπαχ και επίσης έργα σύγχρονων συνθετών.
Γιάστρεμπατς

Το Γιάστρεμπατς ("σερβικά :" Јастребац) είναι βουνό της κεντρικής Σερβίας μεταξύ Νις, Αλέκσινατς, Κρούσεβατς, Μπλάτσε και Προκούπλια. Αποτελείται από δύο τμήματα το Μεγάλο και τη Μικρό Γιάστρεμπατς. Από την οροσειρά Κοπαονίκ διαχωρίζεται από το φαράγγι Γιάνκο στον ποταμό Μπλάτασνιτσι. Οι υψηλότερες κορυφές των Βέλικα Τζούλιτσα με 1492 μέτρα, η Πόγλεδ με 1481 μέτρα, η Ζμάιεβατς με 1.313 μέτρα και η Μπέλα στένα με 1.257 μέτρα.

Βρίσκεται 480 μέτρα πάνω από την επιφάνεια της θάλασσας, στους πρόποδες του υπάρχουν πολλές θεραπευτικές ιαματικές πηγές, θεραπευτικά κέντρα και εργοστάσιο εμφιάλωσης νερού.

Το όρος χαρακτηρίζεται από άφθονα φυλλοβόλα και κωνοφόρα δάση, με λευκές σημύδες, και πολλά υδάτινα ρεύματα, πηγές και ρέματα. Στην κοντινά ποτάμια και ρέματα μπορούν να βρεθούν καραβίδες και πέστροφες, το οποίο είναι ένα σημάδι του πολύ καθαρού νερού. Στο όρος φύονται πολλά βρώσιμα φυτά όπως τσουκνίδα, πικραλίδα, άγρια φράουλα, μήλα, αχλαδιές και διάφορα είδη των μανιταριών.
Braveheart

Το Μπρέιβχαρτ (Aγγλικά: "Braveheart") είναι ιστορική επική πολεμική κινηματογραφική ταινία του 1995, με σκηνοθέτη και πρωταγωνιστή τον Μελ Γκίμπσον. Εξιστορεί τη ζωή του Σκωτσέζου πολεμιστή Γουίλιαμ Γουάλας, ο οποίος ήταν ο ηγέτης των Σκωτσέζων στον πρώτο πόλεμο της Σκωτσέζικης ανεξαρτησίας από τους Άγγλους ενάντια στον Άγγλο βασιλιά Εδουάρδο Α'. Η ιστορία της ταινίας είναι βασισμένη στο επικό ποίημα του ιστορικού ποιητή Χάρι με τίτλο "Γουάλας" και προσαρμόστηκε στη μεγάλη οθόνη από το σεναριογράφο Ράνταλ Γουάλας.

Η ταινία έλαβε κυρίως θετικές κριτικές από τους κριτικούς κινηματογράφου, και προτάθηκε για δέκα βραβεία Όσκαρ, κερδίζοντας τελικά τα πέντε.
Κοπαόνικ

Το Κοπαόνικ (αλβανικά: "Kopaoniku", σερβικά κυριλλικά: Копаоник, σερβική προφορά: [kɔpaɔ̌niːk]) είναι οροσειρά στο κεντρικό τμήμα της Σερβίας και η μεγαλύτερη της χώρας. Το υψηλότερο σημείο της είναι η κορυφή Πάντσιτς με 2.017 μ.
Το Κοπαόνικ είναι σημαντικό χιονοδρομικό κέντρο στη Σερβία, το μεγαλύτερο στη Νοτιοανατολική Ευρώπη. Υπάρχουν 25 αναβατήρες σκι με δυναμικότητα 32.000 σκιέρ την ώρα.

Το κεντρικό τμήμα του οροπεδίου του Κοπαόνικ κηρύχθηκε εθνικό πάρκο το 1981, που σήμερα καλύπτει έκταση 121,06 τ.χλμ.

Το Κοπαόνικ εκτείνεται από τα βορειοδυτικά προς νοτιοανατολικά με μήκος περίπου 75 χιλιόμετρα , φθάνοντας στο μεσαίο τμήμα της έχει πλάτος περίπου 40 χλμ. Στην κορυφή του υπάρχει το μαυσωλείο του διάσημου φυσιοδίφη της Σερβίας, από τον οποίο πήρε το όνομά της, και μια στρατιωτική βάση. Η στρατιωτική βάση το 1995 βομβαρδίστηκε επανειλημμένα από το ΝΑΤΟ, ακόμα και σήμερα στο Κοπαόνικ υπάρχουν Νατοϊκές νάρκες διασποράς που δεν έχουν εξουδετερωθεί.

Η οροσειρά ονομάζεται και «αργυρό βουνό» από τον μεγάλο πλούτο μεταλλεύματος αργυρού που εξορυσσόταν από το Μεσαίωνα. Η κύρια ασχολία των κατοίκων είναι η κτηνοτροφία και ο τουρισμός. Στο Κοπαόνικ πηγάζουν πολλοί ποταμοί και στους πρόποδες του έχει πολλά αρχαιολογικά μνημεία όπως κάστρα, μοναστήρια και μεσαιωνικά ορυχεία.

Έχει 200 ημέρες ηλιοφάνειας το χρόνο, λόγω της νότιας θέσης της το ύψος και το άνοιγμα του εδάφους, εμποδίζει την κατακράτηση των νεφών πάνω από το βουνό. Ο κρύος αέρας πέφτει μέσα από τις γύρω πεδιάδες και όρμους, έτσι ώστε οι θερμοκρασίες τον χειμώνα δεν είναι πολύ χαμηλές. Η μέση ετήσια θερμοκρασία είναι 3,7 ° C. , το χιόνι ξεκινά στα τέλη Νοεμβρίου και διαρκεί μέχρι τον Μάιο, 159 ημέρες το χρόνο. Το υψηλότερο επίπεδο βροχόπτωσης είναι από 1000 mm ετησίως. 

Το Κοπαόνικ είναι η πιο διαδεδομένη διαμελισμένη δασική ζώνη και βοσκοτόπων της κεντρικής Σερβίας. Σε υψηλότερα τμήματα της φύεται Πεύκη και έλατα, και χαμηλότερα η οξιά και ο δρυς. Από τα πολλά είδη ζώων είναι το πιο σημαντικό είναι ο πετρίτης (Falco peregrinus), ο χρυσαετός (Aquila chrysaetos), η κουκουβάγια (Bubo bubo), η άγρια γάτα (Felix silvestris) και το ζαρκάδι (Capreolus capreolus).
Πείρας

Ο Πείρας ήταν σύζυγος της Στύγας και πατέρας της Έχιδνας, όπως γράφει ο Παυσανίας επικαλούμενος τον Επιμενίδη. Δέν υπάρχουν άλλες πληροφορίες γι' αυτόν τον Πείραντα· ούτε ο Παυσανίας φαίνεται να γνώριζε κάτι άλλο.
Πόβλεν

Το Πόβλεν ("σερβικά : Povlen") ένα βουνό στη δυτική Σερβία που βρίσκεται περίπου τριάντα χλμ. νοτιοδυτικά από το Βάλιεβο. Αποτελείται από πολλές κορυφές, εκ των οποίων οι τρεις ψηλότερες είναι οι: η Μεγάλη Πόβλεν με 1347 μέτρα, η Μεσαία Πλόβεν με 1301 μέτρα και μικρή Πόβλεν με 1271 μέτρα. 

Το Πόβλεν καλύπτεται από πυκνά δάση και βαθιά φαράγγια και μικρά ορεινά χωριουδάκια.
Αλέξανδρος Λιαροκάπης

Ο Αλέξανδρος Λιαροκάπης (Μέγαρα Αττικής, 1928 - 5 Μαρτίου 2000) ήταν Έλληνας πολιτικός και συγγραφέας. Υπηρέτησε ως βουλευτής Άρτας από το 1977 ως το 1981 και από το 1985 ως το 1989.
Γιάγκοντνια

Τα Γιάγκοντνια ("σερβικά : Jagodnja") ένα χαμηλά βουνά της κεντρικής Σερβίας. Υψηλότερες κορυφές τους είναι η Τάτσκαμα Μασκόβ με 923 μέτρα και η Κοσούτνια στόπα με 939 μέτρα. Στο υψηλότερο μέρος του παρέχει απεριόριστη θέα του ποταμού Ντρίνα και της Σερβικής Δημοκρατίας της Βοσνίας και Ερζεγοβίνης. 

Οριοθετείτε νοτιοδυτικά από το Κρούπανι και εκτείνεται μεταξύ του ποταμού Ντρίνα (Λίμνη Ζβόρνικ) στα δυτικά και νότια από τα βουνά Μπορ, την Κρζάβα στο βορρά και του ποταμού Ούζοβνιτσε στα νότια και ανατολικά. 

Η κορυφή του "Τάτσκαμα Μασκόβ" ήταν το πεδίο της μάχης κατά τον Πρώτο παγκόσμιο πόλεμο το 1914, μεταξύ της Σερβίας και της Αυστροουγγαρίας.
Γιάμπλανικ

Το Γιάμπλανικ ("σερβικά : Јабланик") είναι βουνό στη δυτική Σερβία στην περιοχή του Βάλιεβο. 

Η ψηλότερη κορυφή του είναι η Γιάμπλανικ με 1275 μέτρα πάνω από την επιφάνεια της θάλασσας. Αποτελείται από ασβεστολιθικά πετρώματα και δέχεται ετησίως 1800 χιλιοστά βροχής. Έχει πολλούς βοσκότοπους.
Βέλικι Γκρέμπεν

Το Βέλικι Γκρέμπεν ("σερβικά : Велики Гребен") είναι βουνό στην ανατολική Σερβία, ανήκει στα Καρπάθια όρη. Βρίσκεται κοντά στο Ντόνι Μίλονοβατς. 

Η ψηλότερη κορυφή του είναι η "μαύρη κορυφή" με 656 μέτρα πάνω από την επιφάνεια της θάλασσας. Το όρος εκτείνεται ανατολικά της λεκάνης του ποταμού Πόρετς έως τη συμβολή του με τον Δούναβη και βρίσκεται στο Εθνικό Πάρκο των Σιδηρών πυλών.
Νίκος Τριανταφύλλου

:"Για προσωπικότητες με ίδιο επίθετο, δείτε: Τριανταφύλλου"

Ο Νίκος Τριανταφύλλου (1915-1948) ήταν δάσκαλος, αντιστασιακός, διοικητής τάγματος του ΕΛΑΣ και συνταγματάρχης του ΔΣΕ. Σκοτώθηκε τον Φεβρουάριο του 1948 στην περίοδο του εμφυλίου πολέμου.
Βενιαμίν Μαρκαριάν

thumb|155px|Ο Γαλαξίας Markarian 231 (Mrk 231), ένα από τα μέλη του ομώνυμου καταλόγου του Βενιαμίν Μαρκαριάν

Ο Βενιαμίν («Μπενίκ») Εγκίσεβιτς Μαρκαριάν (Բենիամին Եղիշեի Մարգարյան, Νοέμβριος 1913 – 29 Σεπτεμβρίου 1985) ήταν Αρμένιος αστρονόμος-αστροφυσικός.

Ο Μαρκαριάν γεννήθηκε στον οικισμό Σουλαβέρ, στην περιοχή Σαχουμιάν, η οποία τότε ανήκε στη Γεωργία. Ως μαθητής ενδιαφερόταν ήδη για την αστρονομία και διάβαζε πολλά βιβλία εκλαϊκευμένης επιστήμης. Οι γονείς του πέθαναν νωρίς και ο νεαρός Μαρκαριάν μετανάστευσε στο Γερεβάν και εγγράφηκε στο Φυσικομαθηματικό Τμήμα του Πολιτειακού Πανεπιστημίου του Γερεβάν, από όπου αποφοίτησε με άριστα το 1938. Το επόμενο έτος άρχισε μεταπτυχιακές σπουδές στο παράρτημα Αρμενίας της Σοβιετικής Ακαδημίας Επιστημών στην ειδικότητα της αστροφυσικής, και πήγε στο Πανεπιστήμιο του Λένινγκραντ. Ωστόσο, ο πόλεμος τον εμπόδισε να ολοκληρώσει τις μεταπτυχιακές σπουδές του. Επέστρεψε στην Αρμενία και επιστρατεύθηκε το καλοκαίρι του 1941, αλλά υπηρέτησε στα σύνορα με το Ιράν, μακριά από το μέτωπο. Στη συνέχεια εργάσθηκε ως ερευνητής στο Αστεροσκοπείο του Γερεβάν. Τον Μάιο του 1944 πήρε το διδακτορικό του με θέμα της διατριβής του «Διακυμάνσεις στην ορατή κατανομή των αστέρων και της κοσμικής απορροφήσεως» με επιβλέποντα τον Βίκτορ Αμπαρτσουμιάν. Από το 1943 ως το 1956 εργάσθηκε παράλληλα ως λέκτορας στο Πανεπιστήμιο του Γερεβάν.

Ο Μαρκαριάν συμμετείχε ενεργά στην αναζήτηση μιας κατάλληλης τοποθεσίας για την εγκατάσταση του νέου μεγάλου Αστεροσκοπείου, στο Μπιουρακάν, το οποίο ίδρυσε ο Αμπαρτσουμιάν, και τον Μάιο του 1953 διορίσθηκε διευθυντής του νέου Αστεροσκοπείου, θέση από την οποία παραιτήθηκε το 1956 για να αφοσιωθεί αποκλειστικά στην έρευνα.

Αφού συνεργάσθηκε με τον Αμπαρτσουμιάν στη μελέτη τον ανοικτών αστρικών σμηνών και εξέδωσε το 1952-1953 τον "`Ατλαντα αστρικών σμηνών", στη συνέχεια ο Μαρκαριάν ασχολήθηκε κυρίως με την παρατηρησιακή μελέτη των γαλαξιών. Στις αρχές της δεκαετίες του 1960 ανακάλυψε ότι μία ομάδα γαλαξιών στο Σμήνος της Παρθένου έχουν την ίδια κίνηση στον χώρο: είναι γνωστοί σήμερα ως Αλυσίδα του Μαρκαριάν. Ο Μαρκαριάν συνέταξε επίσης τον ομώνυμο κατάλογο γαλαξιών μεγάλης επιφανειακής λαμπρότητας, χρησιμοποιώντας το τηλεσκόπιο Σμιντ στο Αστεροσκοπείο του Μπιουρακάν. Πιο συγκεκριμένα, υπάρχει η «Πρώτη (φασματική) Επισκόπηση του Μπιουρακάν» (First Byurakan Survey, FBS), γνωστή και ως «Επισκόπηση του Μαρκαριάν», και η Δεύτερη Επισκόπηση του Μπιουρακάν» (Second Byurakan Survey, SBS).

Με τον όρο γαλαξίες Μαρκαριάν χαρακτηρίζεται μία φασματική τάξη γαλαξιών των οποίων οι πυρήνες εκπέμπουν περίσσεια υπεριώδους συγκριτικά με τους συνηθισμένους γαλαξίες. Ο Βενιαμίν Μαρκαριάν ανακάλυψε περίπου 1500 τέτοιους γαλαξίες. Δεν πρέπει να συγχέονται με τους γαλαξίες του καταλόγου του, οι οποίοι έχουν ονόματα όπως π.χ. «Mαρκαριάν 421».

Ο Μαρκαριάν δημοσίευσε περισσότερες από 100 ερευνητικές εργασίες. Το 1965 εκλέχθηκε αντεπιστέλλον μέλος και το 1971 πλήρες μέλος της Αρμενικής Ακαδημίας Επιστημών.
Πάρκο Ιστορικής Μνήμης και Περιβαλλοντικής Ευαισθητοποίησης (Χαϊδάρι)

Το Πάρκο Ιστορικής Μνήμης και Περιβαλλοντικής Ευαισθητοποίησης (Χαϊδάρι), είναι ένας χώρος πρασίνου και ιστορικής μνήμης για το Χαϊδάρι και εκτείνεται σε έκταση 65 στρεμμάτων. Το μεγαλύτερο τμήμα του (50 στρ.) ανήκε στο Στρατόπεδο Χαϊδαρίου (ΚΕΔΒ, ΚΕΒΟΠ) και παραχωρήθηκε στο Δήμο από το Ταμείο Εθνικής Αμύνης (Τ.Ε.Θ.Α.) το 1997, ενώ το υπόλοιπο αποκτήθηκε το 2001.
Ένα μέρος του Πάρκου, περίπου 40 στρ. κατασκευάστηκε σε συνεργασία της Νομαρχίας Αθηνών με το Δήμο Χαϊδαρίου και ολοκληρώθηκε το 2009.
Οι χώροι του περιλαμβάνουν πολύ πράσινο και λειτουργίες αναψυχής όπως ανοικτό θέατρο, αθλητικές εγκαταστάσεις, διαδρομές περιπάτου κλπ.

Ο χώρος αυτός δεν είναι απλά ένας χώρος αναψυχής, αλλά και μία απόδοση τιμής σε όσους βασανίστηκαν στο τρομερό Μπλοκ 15 και εκτελέστηκαν στο Χαϊδάρι κατά την διάρκεια της γερμανικής κατοχής, στο Στρατόπεδο Συγκέντρωσης Χαϊδαρίου.
Υπάρχει προγραμματισμός από τη Νομαρχία Αθηνών για επέκταση του Πάρκου Ιστορικής Μνήμης, κατά περίπου 25 στρέμματα, προς το Αττικό Νοσοκομείο και προς το Πάρκο Νεολαίας Χαϊδαρίου, ώστε να επισφραγιστεί αυτός ο χώρος πρασίνου και να εμπλουτιστεί με άλλες δραστηριότητες, κάνοντάς το ταυτόχρονα το μεγαλύτερο πνεύμονα πρασίνου εντός του δυτικού αστικού ιστού.

Ο χώρος πρασίνου εντός του πάρκου ονομάστηκε το 2010 Πλατεία Villeneuve D' Ascq, προς τιμήν της αδελφοποίησης των δύο πόλεων. Στη πλατεία βρίσκεται μνημείο αποτελούμενο από δύο μαρμάρινες πλάκες, η μία γραμμένη στα γαλλικά και η άλλη γραμμένη στα ελληνικά που αναγράφουν:

« ΠΛΑΤΕΙΑ VILLENEUVE D´ ASCQ

ΕΓΚΑΙΝΙΑΣΤΗΚΕ ΤΗ 3-ΙΟΥΛΙΟΥ 2010

ΑΠΟ ΤΟΝ ΔΗΜΗΤΡΗ ΜΑΡΑΒΕΛΙΑ

ΔΗΜΑΡΧΟ ΧΑΪΔΑΡΙΟΥ

ΚΑΙ ΤΟΝ GERARD CAUDRON

ΔΗΜΑΡΧΟ ΤΗΣ VILLENEUVE D´ ASCQ»

Κατηγορία:Χαϊδάρι
Ρόμπερτ Γουάιζ

Ο Ρόμπερτ Γουάιζ ("Robert Earl Wise", 10 Σεπτεμβρίου 1914 - 14 Σεπτεμβρίου 2005) ήταν Αμερικανός σκηνοθέτης, μοντέρ και κινηματογραφικός παραγωγός, βραβευμένος με δυο Όσκαρ Σκηνοθεσίας για τις ταινίες "Γουέστ Σάιντ Στόρι (West Side Story, 1961)" και "Η Μελωδία της Ευτυχίας (The Sound of Music, 1965)". Ο Γουάιζ ήταν επίσης υπεύθυνος για το μοντάζ των ταινιών του Όρσον Γουέλς "Πολίτης Κέιν (Citizen Kane, 1941)" και "Οι Υπέροχοι Άμπερσον (The Magnificent Ambersons, 1942)". Σημαντική θέση στη φιλμογραφία του ως σκηνοθέτη κατέχουν οι ταινίες "Σκλάβος του Εγκλήματος (Born to Kill, 1947)", "Βασανισμένα Κορμιά (The Set-Up, 1949)", "Όταν η Γη Σταματήσει (The Day the Earth Stood Still, 1951)", "Εμείς οι Ζωντανοί (Somebody Up There Likes Me, 1956)", "Ένοχες Γυναίκες (Until They Sail, 1957)", "Τα Γεράκια των Θαλασσών (Run Silent Run Deep, 1958)", "Θέλω να Ζήσω! (I Want to Live!, 1958)", "Ο Στοιχειωμένος Πύργος (The Haunting, 1963)", "Τα Βότσαλα της Άμμου (The Sand Pebbles, 1966)", "Η Σταρ (Star!, 1968)" και "Το Χίντενμπεργκ Καίγεται (The Hindenburg, 1975)". O Γουάιζ υπήρξε πρόεδρος του "Σωματείου Σκηνοθετών Αμερικής" από το 1971 εώς και το 1975, καθώς και πρόεδρος της Αμερικανικής Ακαδημίας Κινηματογραφικών Τεχνών από το 1984 εώς και το 1987. 

Ο Γουάιζ σκηνοθέτησε με επιτυχία πολλά διαφορετικά κινηματογραφικά είδη (φιλμ νουάρ, γουέστερν, μιούζικαλ, τρόμου, επιστημονικής φαντασίας και μελόδραμα) και το 1998 τιμήθηκε με βραβείο καριέρας από το Αμερικανικό Ινστιτούτο Κινηματογράφου.
Anvil

Οι Anvil είναι καναδικό speed metal συγκρότημα, το οποίο σχηματίστηκε το 1978 στο Τορόντο. Ξεκίνησαν το 1981 και έχουν κυκλοφορήσει πάνω από 15 δίσκους, επηρεάζοντας συγκροτήματα του thrash metal όπως οι Metallica, Megadeth, Anthrax, κ.α..

Το συγκρότημα αποτέλεσε το θέμα του ντοκιμαντέρ "Anvil! The Story of Anvil" του 2008, το οποίο γνώρισε επιτυχία κερδίζοντας το βραβείο καλύτερου ντοκιμαντέρ στα "Evening Standard British Film Awards" και τα "Independent Spirit Awards", ανανεώνοντας το ενδιαφέρον του heavy metal κοινού για το συγκρότημα.
Κωνσταντίνος Νταής-Τσάρας

Ο Κωνσταντίνος Νταής-Τσάρας (γνωστός και ως καπετάν Τσάρας ή Τσιάρας, 1879 - 21 Φεβρουαρίου 1962) ήταν Έλληνας στρατιωτικός και βουλευτής. Χρημάτισε επίσης Δήμαρχος στο Παλαιό Φάληρο.
Toyota Tacoma

Το Toyota Tacoma είναι ένα μεσαίο επαγγελματικό pick-up αυτοκίνητο, που παράγεται από την ιαπωνική αυτοκινητοβιομηχανία Toyota, από τον Ιανουάριο του 1995. Για πρώτη φορά παρουσιάστηκε στις ΗΠΑ τον Μάρτιο του 1995, ενώ τον Αύγουστο του 2004, ταυτόχρονα με τη λήξη της παραγωγής της πρώτης γενιάς, ξεκίνησε η παραγωγή της δεύτερης γενιάς του και διήρκησε έως τον Αύγουστο του 2015. Τον Ιανουάριο του 2015 παρουσιάστηκε η τρίτη γενιά του, η οποία μπήκε στην παραγωγή και κυκλοφόρησε τον Αύγουστο. Διαχρονικά, το αυτοκίνητο έχει διαμήκη κινητήρα εμπρός και κίνηση στους πίσω τροχούς ή στους τέσσερις τροχούς.

Το μοντέλο κατασκευάζεται κυρίως στη Βόρεια Αμερική και διατίθεται στις Ηνωμένες Πολιτείες, τον Καναδά, το Μεξικό, τον Παναμά, τη Χιλή, τη Βολιβία, τις Βερμούδες και τη Γαλλική επικράτεια της Νέας Καληδονίας.

Κατηγορία:Επαγγελματικά αυτοκίνητα
Γέφυρα Πολύανθου

thumb|right|600px|Πανοραμική εικόνα του ποταμού Κομψάτου και της Γέφυρας Πολύανθου
H Γέφυρα Πολύανθου είναι μια γέφυρα οθωμανικής αρχιτεκτονικής (χρονολογείται 17ου-18ου αιώνα) πάνω στο ποταμό Κομψάτο η οποία βρίσκεται ανάμεσα από τον Ίασμο και τον Πολύανθο στο νομό Ροδόπης στην Θράκη. Πρόκειται για ένα γεφύρι με τρία τόξα και έχει κατεύθυνση από δύση προς ανατολή. Το κυρίως τόξο της γέφυρας έχει άνοιγμα 21,80 μέτρα και ύψος 12 μέτρα ενώ το ανατολικό τόξο έχει άνοιγμα 17 μέτρα. Χτίστηκε με πλακαρές πέτρες από Ηπειρώτες μάστορες.

Στην ευρύτερη περιοχή έχουν εντοπιστεί θέσεις με προχριστιανικές αρχαιότητες όπως μια τρίκλιτη παλαιοχριστιανική βασιλική η οποία βρίσκεται ανάμεσα στο χωρίο Πολύανθος και την γέφυρα αλλά και το βυζαντινό κάστρο του Πολύανθου. 

thumb|right|300px|Ταμπέλα που οδηγεί στην Γέφυρα Κομψάτου ποταμού: Η γέφυρα χαρακτηρίζεται ως "Βυζαντινή/μεσαιωνική".
Η ταμπέλα που έχει τοποθετηθεί και κατευθύνει στην Γέφυρα Πολύανθου χαρακτηρίζει το γεφύρι ως Βυζαντινό / μεσαιωνικό παρόλο που το υπουργείο πολιτισμού στο βιβλίο " Οθωμανική Αρχιτεκτονική στην Ελλάδα" παρουσιάζει ότι είναι Οθωμανικής αρχιτεκτονικής και περιόδου. Το βιβλίο "A guide to Ottoman Bulgaria" στο κεφάλαιο "Οθωμανικές Γέφυρες" σχολιάζει ότι μέσα στην λαϊκή μυθολογίας γέφυρες της Βουλγαρίας οι οποίες είναι οθωμανικές χαρακτηρίζονται στην λαϊκή παράδοση ως Ρωμαϊκές ενώ αντίστοιχα στην Ελλάδα οθωμανικές γέφυρες χαρακτηρίζονται από την λαϊκή παράδοση ως Βυζαντινές.
Μίλος Σέστιτς

Ο Μίλος Σέστιτς (γεννημένος στις 8 Αυγούστου 1956 στη πόλη Μιλοσάβτσι της τέως Γιουγκοσλαβίας) είναι Γιουγκοσλάβος παλαίμαχος διεθνής επαγγελματίας ποδοσφαιριστής που αγωνίστηκε στα πρωταθλήματα της σημερινής Σερβίας καθώς και της Ελλάδας. Αν και βραχύσωμος (168εκ ύψος), ο Μίλος Σέστιτς διακρινόταν για το ποδοσφαιρικό του θράσος, τις διεισδύσεις και το δυνατό του σουτ.
Εκβιβασμός

Εκβιβασμός, ως όρος του βυζαντινορωμαϊκού δικαίου, είναι η εκτέλεση δικαστικής αποφάσεως. Η ολοκλήρωση ενός δικαιοδοτικού συστήματος έχει ως προαπαιτούμενο την πρόβλεψη μηχανισμού εκτελέσεως των δικαστικών αποφάσεων.

Σύμφωνα με κανόνα του βυζαντινορωμαϊκού δικαίου,που περιέχεται στην Εξάβιβλο του Αρμενόπουλου, αρμόδιος για την εκτέλεση της δικαστικής αποφάσεως είναι ο άρχων που όρισε τον δικαστή : ἄρχων δοὺς δικαστὴν τὴν ψῆφον αὐτοῦ ἐκβιβαζέτω .

Συναφώς, στην Εξάβιβλο ορίζεται, ότι αυτός που άσκησε καθήκοντα εκτελεστή δικαστικής αποφάσεως, δεν μπορεί να καταθέσει ως μάρτυρας στην ίδια υπόθεση .
Λας Πάλμας ντε Γκραν Κανάρια

Η Λας Πάλμας ντε Γκραν Κανάρια (ισπανικά: "Las Palmas de Gran Canaria"), ή απλά Λας Πάλμας, είναι πόλη στο νησί Γκραν Κανάρια, των Κανάριων Νήσων, Ισπανία. Είναι πρωτεύουσα της επαρχίας Λας Πάλμας και συμπρωτεύουσα (μαζί με τη Σάντα Κρουθ ντε Τενερίφε) των Καναρίων Νήσων. Η πόλη σύμφωνα με την απογραφή του 2011 έχει 381.271 κατοίκους και είναι η μεγαλύτερη πόλη στα Κανάρια Νησιά και η ένατη μεγαλύτερη στην Ισπανία. Η μητροπολιτική περιοχή της πόλης έχει πάνω από 700.000 κατοίκους και ανάλογα με τις εκτιμήσεις είναι η ένατη ή δέκατη μεγαλύτερη στην Ισπανία. Επίσης είναι η μεγαλύτερη πόλη της Ευρωπαϊκής Ένωσης η οποία δεν βρίσκεται στην ήπειρο της Ευρώπης. Η πόλη είναι κτισμένη στο βορειοανατολικό τμήμα του νησιού Γκραν Κανάρια, περίπου 150 χιλιόμετρα μακριά από τις ακτές της Αφρικής. Έχει ήπιο υποτροπικό κλίμα.

Ιδρύθηκε ως πόλη το 1478 και ήταν η μόνη de facto πρωτεύουσα των κανάριων νήσων μέχρι τον 17o αιώνα. Σήμερα είναι πρωτεύουσα των Καναρίων με την Σάντα Κρουθ και έδρα του Προεδρικού Υπουργείου (σε τετραετή περίοδο με τη Σάντα Κρουθ ντε Τενερίφε) και έδρα των μισών υπουργείων της κυβέρνησης των Καναρίων.
Όσκαρ Καλύτερων Οπτικών Εφέ

Το Βραβείο Όσκαρ Καλύτερων Οπτικών Εφέ (αγγλικά:"Academy Award for Best Visual Effects"),ή αλλιώς γνωστό και ως "Βραβείο Όσκαρ Καλύτερων Ειδικών Εφέ", είναι μια κατηγορία των Βραβείων Όσκαρ το οποίο απονέμεται από την Αμερικανική Ακαδημία Κινηματογραφικών Τεχνών και Επιστημών για τα ειδικά επιτεύγματα στα οπτικά εφέ.(πηγή: IMDb).
Toyota Mark X

300px|thumb|right|Toyota Mark X δεύτερης γενιάς του 2009 / εμπρός.
300px|thumb|right|Toyota Mark X δεύτερης γενιάς του 2009 / πίσω.

To Toyota Mark X ήταν ένα μεσαίο 4-πορτο σεντάν αυτοκίνητο που κατασκευάστηκε από την ιαπωνική αυτοκινητοβιομηχανία Toyota, από τον Νοέμβριο του 2004 έως τις 23 Δεκεμβρίου 2019. Αντικατέστησε τόσο το Toyota Mark II, όσο και το Toyota Verossa. Τον Οκτώβριο του 2009 ξεκίνησε η παραγωγή της δεύτερης γενιάς του, με μια ανανέωση τη σεζόν του 2017. Διατέθηκε κυρίως στην Ιαπωνία, αν και εξαγόταν και σε επιλεγμένες ασιατικές αγορές. Ειδικότερα στην αγορά της Κίνας, όπου υπήρξε και τοπική παραγωγή, κυκλοφόρησε ως Toyota Reiz και διατηρήθηκε στην παραγωγή έως τις 27 Σεπτεμβρίου 2017, με τη συνολική κινέζικη παραγωγή να φτάνει τα 528.188 αντίτυπα από το 2004.
The Mule

Ο [[Ίαν Πέις]] έπαιζε σόλο τυμπάνων κατά τις ζωντανές εκτελέσεις του ""The Mule"
Το The Mule είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στο πέμπτο στούντιο άλμπουμ τους με τίτλο "Fireball"" και αποτέλεσε το πέμπτο του κομμάτι.
Λάγιος Ντέταρι

Ο Λάγιος Ντέταρι (γεννημένος στις 24 Απριλίου 1963 στην πόλη Βουδαπέστη), είναι Ούγγρος παλαίμαχος διεθνής ποδοσφαιριστής και νυν προπονητής ποδοσφαίρου. Έχει αγωνιστεί στα πρωταθλήματα της Ουγγαρίας, της Γερμανίας, της Ελλάδας, της Ιταλίας, της Ελβετίας και της Αυστρίας. Αποτελεί έναν από τους σημαντικότερους ποδοσφαιριστές του 20ού αιώνα. Αν και αγωνιζόταν ως μέσος, είχε πολύ καλή επαφή με τα δίχτυα, κάτι που αποδεικνύεται από το γεγονός ότι από την αρχή της καριέρας του και μέχρι το τέλος της, ο Ντέταρι κατάφερε να σκοράρει με όλες τις ομάδες με τις οποίες αγωνίστηκε.
Φραγκίσκος Παπαμανώλης

Ο Φραγκίσκος Παπαμανώλης (γεννημένος στην Άνω Σύρο στις 5 Δεκεμβρίου 1936) είναι πρώην καθολικός Επίσκοπος Σύρου - Μήλου, Θήρας και Αποστολικός Τοποτηρητής Κρήτης.
Ζώρας Τσάπελης

Ο Ζώρας Τσάπελης (1921 - 2002) υπήρξε ηθοποιός του ελληνικού κινηματογράφου. Το πλήρες του όνομα, ήταν Ζώρας-Ζωγράφος Τσάπελης.

Γεννήθηκε στη Σαλαμίνα το 1921. Σπούδασε ηθοποιία στη Δραματική Σχολή του Εθνικού Θεάτρου και πρωτοεμφανίστηκε στη θεατρική σκηνή το 1945 στο θεατρικό έργο του Νικολάι Γκόγκολ «Ο Επιθεωρητής». Αφού συνεργάστηκε με διάφορους μουσικούς και θεατρικούς θιάσους, δημιούργησε το 1958 με τον Τίτο Βανδή και την Ελένη Χατζηαργύρη δικό του θίασο. Το 1966 προσλήφθηκε στο Εθνικό Θέατρο. Έπαιξε σε 34 κινηματογραφικές ταινίες , κυρίως σε ρόλους δευτεραγωνιστή.
Αποσύρθηκε από τον κινηματογράφο και μετά από ασθένεια πέθανε στην Αθήνα στις 11 Ιανουαρίου 2002. Κηδεύθηκε στη Σαλαμίνα.
Δήμος Νεζερών

Ο Δήμος Νεζερών υπήρξε δήμος παλαιότερης διοικητικής διαίρεσης στην Ελλάδα, αυτής του 1836.
Highway to Hell

Highway to Hell είναι ο τίτλος του έκτου στούντιο δίσκου του Αυστραλιανού hard rock συγκροτήματος AC/DC, ο οποίος κυκλοφόρησε στις 27 Ιουλίου του 1979 μέσω της δισκογραφικής εταιρείας "Atlantic Records", μία εβδομάδα αργότερα στις Ηνωμένες Πολιτείες και στις 8 Νοεμβρίου 1979 στην Αυστραλία.
Japan Live '94

Το Japan Live '94 είναι ζωντανά ηχογραφημένο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "SPV". Επανεκδόθηκε στις 24 Οκτωβρίου 2011 από την "EarMusic" με επιπλέον κομμάτια τις ζωντανές ηχογραφήσεις των ""Damien" και "Hall Of The Mountain King".
Η ηχογράφηση του άλμπουμ πραγματοποιήθηκε στο Καβασάκι της Ιαπωνίας στις 12 Νοεμβρίου 1994, κατά την περιοδεία για την προώθηση του "Handful of Rain"". Αυτή ήταν η πρώτη συναυλία του Τζον Όλιβα με τους Savatage, μετά την αποχώρηση του δύο χρόνια νωρίτερα.
Η συγκεκριμένη εμφάνιση κυκλοφόρησε σε μορφή βίντεο το 1996 στην Ιαπωνία και δύο χρόνια αργότερα στην Βόρεια Αμερική.
Δημαρχείο του Ούμεο

Το Δημαρχείο του Ούμεο είναι κτίριο στην πόλη Ούμεο της Σουηδίας. Ανοικοδομήθηκε στην θέση του παλαιότερου δημαρχείου το οποίο μετά από μεγάλη φωτιά στην πόλη το 1888 καταστράφηκε. Το προηγούμενο δημαρχείο είχε χτιστεί το 1600 ενώ η κατασκευή του νεότερου ολοκληρώθηκε το 1890. Ο αρχιτέκτονας του δημαρχείου ήταν Φρέντρικ Ολάους Λιντστρέμ από την Στοκχόλμη. Στην νέα περιοχή οικιστικής ανάπτυξης ο αρχιτέκτονας έδωσε στο δημαρχείο περίοπτη θέση κοντά στις όχθες του ποταμού. Η κύρια πλευρά του κτηρίου έχει νότιο προσανατολισμό πρός το λιμάνι στο ποταμό Ούμε.
NorrlandsOperan

thumb|right|300px|Το κτήριο NorrlandsOperan.
Το NorrlandsOperan ή NOP είναι ένας οργανισμός όπερας στο Ούμεο στην Σουηδία. Ιδρύθηκε το 1974 και εκτός από όπερα στο χώρο λαμβάνει χώρα και το Φεστιβάλ Μουσικής Τζαζ του Ούμεο. Το NOP ιδρύθηκε το 1974 ως μια περιφερειακή όπερα. Ο πρώτος καλλιτεχνικός διευθυντής ήταν ο Άρνολντ Έστμαν το διάστημα 1974 μέχρι 1979. Σήμερα το NOP έχει την δική του συμφωνική ορχήστρα και έχει δυνατότητες για φιλοξενία παραστάσεων όπερας, χορού, μουσικής και τεχνών.
Γουόρελ Ντέιν

Ο Γουόρελ Ντέιν (αγγλ.: "Warrel Dane", πραγ. όνομα "Warrel G. Baker", 7 Μαρτίου 1961 - 13 Δεκεμβρίου 2017) ήταν Αμερικανός τραγουδιστής της χέβι μέταλ μουσικής, γνωστός ως ιδρυτικό μέλος των συγκροτημάτων Sanctuary και Nevermore.
Γλυκέριος

Ο Γλυκέριος (λατ: "Glycerius", 430 - μετά το 480) ήταν αυτοκράτορας της Δυτικής Ρωμαϊκής Αυτοκρατορίας από το 473 έως το 474. Μετά τον θάνατο του Ολύβριου το 472 και μετά από ένα τετράμηνο μεσοβασιλείας, ο Γλυκέριος ανακηρύχθηκε αυτοκράτορας της Δυτικής Ρωμαϊκής Αυτοκρατορίας στις 3 ή 5 Μαρτίου του 473. Πολύ λίγα από τα γεγονότα της βασιλείας του είναι γνωστά, εκτός από το ότι απώθησε την εισβολή των Οστρογότθων, οι οποίοι προσπάθησαν να εισβάλουν στην Ιταλία, και τους εξέτρεψε στη Γαλατία. Ο Γλυκέριος δεν αναγνωρίστηκε από τον Βυζαντινό αυτοκράτορα Λέοντα Α΄ και αντ' αυτού ορίστηκε ως αυτοκράτορας ο Ιούλιος Νέπως, τον οποίο ο Λέων Α΄ έστειλε με στρατό για να εισβάλει στη Δυτική Αυτοκρατορία.
Πολυσύμπαν

225px|μικρογραφία|Μια από τις υποθέσεις είναι τα "σύμπαντα φυσαλίδες" όπου: Το σύμπαν μας είναι μόνο μια από τις φυσαλίδες. Ο κάθε δίσκος είναι ένα σύμπαν φυσαλίδα. Τα Σύμπαντα αρ. 1 έως 6 είναι διαφορετικές φυσαλίδες. Έχουν φυσικές σταθερές που είναι διαφορετικές από αυτές στο σύμπαν μας.
Το Πολυσύμπαν (ή Μετασύμπαν) είναι το υποθετικό σύνολο των άπειρων ή πεπερασμένων δυνατών Συμπάντων (που περιέχει και το ιστορικό σύμπαν όπου βιώνουμε) που περιλαμβάνει όλα όσα υπάρχουν και όλα όσα θα μπορούσαν να υπάρχουν: τα σύνολα του διαστήματος, του χρόνου, της ύλης και της ενέργειας, καθώς και τους φυσικούς νόμους και σταθερές που τα περιγράφουν. Τα διάφορα σύμπαντα μέσα στο πολυσύμπαν συχνά ονομάζονται και παράλληλα σύμπαντα.

Η δομή του πολυσύμπαντος, η φύση του κάθε σύμπαντος μέσα του και οι σχέσεις μεταξύ των διαφόρων συστατικών σύμπαντων, εξαρτώνται από τη συγκεκριμένη υπόθεση που έθεσε το πολυσύμπαν. Έχουν υποτεθεί πολλαπλά σύμπαντα στην κοσμολογία, τη φυσική, την αστρονομία, τη θρησκεία, τη φιλοσοφία, την ψυχολογία και τη μυθολογία, και ιδίως στην επιστημονική φαντασία και γενικά τη φαντασία. Σε αυτά τα πλαίσια, τα παράλληλα σύμπαντα παίρνουν μεταξύ άλλων και ονομασίες όπως "εναλλακτικά συμπάντα", "κβαντικά σύμπαντα", "παράλληλες διαστάσεις", "παράλληλοι κόσμοι", "εναλλακτικές πραγματικότητες", "εναλλακτικά χρονοδιαγράμματα" και "πλάνα διαστάσεων". Ο όρος «Πολυσύμπαν» επινοήθηκε το 1895 από τον Αμερικανό φιλόσοφο και ψυχολόγο Γουΐλιαμ Τζέιμς σε ένα διαφορετικό όμως πλαίσιο.
Σπύρος Παπαβασιλείου

Ο Σπύρος Παπαβασιλείου (1940 - 13 Απριλίου 2009) ήταν Έλληνας λαϊκός συνθέτης και διευθυντής ορχήστρας.
Μουσείο κιθάρας του Ούμεο

thumb|right|300px|Το μουσείο "Guitars – the Museum" στο Ούμεο.
Το Μουσείο κιθάρας του Ούμεο είναι μουσείο στο κέντρο του Ούμεο στην Σουηδία. Στεγάζεται σε κτήριο χτισμένο από πλίνθους και άρχισε να λειτουργεί τον Ιανουάριο του 2014 δια μέσου του Ευρωπαϊκού προγράμματος πολιτιστικής πρωτεύουσας. Στο παρελθόν εκεί στεγαζόταν το σχολείο Βασασκόλαν. Ο χώρος μοιράζεται με ένα κλαμπ ροκ μουσικής, ένα εστιατόριο και ένα μαγαζί πώλησης μουσικής. 
Η συλλογή του μουσείο περιλαμβάνει ηλεκτρικές κιθάρες της δεκαετίας του 50 και 60 όπως ενισχυτές και αντικείμενα τα οποία σχετίζονται με την ιστορία της ηλεκτρικής κιθάρας. Η συλλογή των εκθεμάτων αποτελούσαν την ιδιωτική συλλογή των δίδυμων αδελφών Μικαέλ και Σάμουελ Όντεν. Τα αδέλφια αγόρασαν τις πρώτες κιθάρες την δεκαετία του 1970.
Ιππότες της Εργασίας

Με την ονομασία Ιππότες της Εργασίας, (Knights (of) Labor) (1869-1939) φέρονταν τα μέλη οργάνωσης με αρχικό επίσημο όνομά Ευγενές και Άγιο Τάγμα των Ιπποτών της Εργασίας, που υπήρξε η μεγαλύτερη και μία από τις σημαντικότερες αμερικανικές εργατικές οργανώσεις της δεκαετίας του 1880. Ξεκίνησε ως μυστική οργάνωση χειραγώγησης των εργατικών δικαιωμάτων και προώθησης της κοινωνικής θέσης των εργατών απορρίπτοντας παράλληλα τον σοσιαλισμό και τον ριζοσπαστισμό καταλήγοντας σ' ένα κυρίαρχο εργατικό κίνημα της εποχής με δημοκρατικό μανδύα.<br>
Gamla bankhuset

Το κτήριο Gamla bankhuset βρίσκεται στην πόλη Ούμεο στην Σουηδία. Είναι ένα κίτρινο διώροφο κτήριο, το οποίο ανοικοδομήθηκε το 1877 και έχει νεο-αναγεννησιακό ρυθμό. Το κτήριο βρίσκεται στην οδό Storgatan 34, βόρεια του προπύργιου της γέφυρας Τεγκσμπρόν. Επειδή το κτήριο έχει καμπυλωτές γωνίες έχει το παρατσούκλι Smörasken (μεταφράζεται ως "βουτυροκουτί"). Η λέξη Gamla μεταφράζεται από τα Σουηδικά ως "παλιά " και το bankhuset μεταφράζεται από τα Σουηδικά ως "οικία τράπεζας". Στα ελληνικά ο όρος Gamla bankhuset μπορεί να μεταφραστεί ως Παλιά τράπεζα.
Ανδρέας Αποστολίδης

Ο Ανδρέας Αποστολίδης του Περικλή (1895 - 1986) ήταν Έλληνας νομικός και πολιτικός , ο οποίος διετέλεσε υπουργός και υφυπουργός σε διάφορες κυβερνήσεις.
Πέγκυ Σταθακοπούλου

Η Πέγκυ Σταθακοπούλου (Αθήνα, 25 Ιουνίου 1960) είναι Ελληνίδα ηθοποιός του θεάτρου και της τηλεόρασης.
Αναΐ

Η Αναΐ Πουέντε ("Anahí Giovanna Puente Portilla", 14 Μαΐου 1983), γνωστή ως Αναΐ, είναι Μεξικανή τραγουδίστρια, στιχουργός και ηθοποιός. Είναι γνωστή για τον πρωταγωνιστικό της ρόλο στις τηλεοπτικές σειρές "Alondra" (1995), "Mujeres Engañadas" (1999), "Primer Amor" (2000), "Clase 406" (2003), "Rebelde"(2004) and "Dos Hogares" (2011).

Υπήρξε μέλος του Λάτιν ποπ group RBD, με το οποίο υπήρξε δύο φορές υποψήφια για  Latin Grammy και οι δίσκοι τους ξεπέρασαν τα 57 εκατομμύρια πωλήσεις. Το 2009 κυκλοφόρησε ο πρώτος προσωπικός της δίσκος μετά τους RBD ο οποίος τιτλοφορείται "Mi Delirio, ξεπέρασε το 1 εκατομμύριο πωλήσεις σε Λατινική Αμερική και Ισπανία και βραβεύτηκε χρυσός στη Βραζιλία." Έχει πωλήσει περισσότερα απο 3 εκατομμύρια δίσκους ως σόλο καλλιτέχνης σε Λατινική Αμερική και Ισπανία. 

Το 2012, το περιοδικό Maxim την ονόμασε "μια από τις πιο σέξι γυναίκες του κόσμου".

Ως σύζυγος του Manuel Velasco Coello κυβερνήτη της περιοχής Chiapas του Μεξικού, θεωρείται η πρώτη κυρία του Chiapas.
Βασιλικό δικαστήριο βόρειου Νορλάντ

Το Βασιλικό δικαστήριο βόρειου Νορλάντ (Σουηδικά: "Hovrätten för Övre Norrland") είναι ένα βασιλικό δικαστήριο στην πόλη Ούμεο της Σουηδίας. Το δικαστήριο αυτό καλύπτει ολόκληρη την περιοχή της επαρχίας Βεστερμπότεν και Νορμπότεν. Η έδρα του δικαστηρίου βρίσκεται σε ένα από τα παλαιότερα κτήρια στην πόλη. Το συγκεκριμένο κτήριο ένα από τα λίγα πετρόχτιστα κτήρια που έχουν ανοικοδομηθεί πριν την μεγάλη φωτιά του 1888 όταν καταστράφηκε το μεγαλύτερο μέρος της πόλης.
Εργοστάσια νιτρικού καλίου Χάμπερστοουν και Σάντα Λάουρα

Τα Εργοστάσια νιτρικού καλίου Χάμπερστοουν και Σάντα Λάουρα είναι δυο πρώην διυλιστήρια νιτρικού καλίου στη βόρεια Χιλή. Ανακηρύχθηκαν Μνημεία Παγκόσμιας Κληρονομιάς της UNESCO το 2005.

Το Χάμπερστοουν και η Σάντα Λάουρα βρίσκονται στην Έρημο Ατακάμα, 48 χιλιόμετρα ανατολικά της πόλης Ικίκε, στην Περιφέρεια Ταραπακά της βόρειας Χιλής. Άλλα εργοστάσια νιτρικής ποτάσσας ή "νιτρικές πόλεις" είναι, μεταξύ πολλών άλλων, τα Τσακαμπούκο, Μαρία Έλενα, Πουέλμα και Άγουας Σάντας. Το Τσακαμπούκο αποτελεί ειδική περίπτωση, καθώς χρησιμοποιήθηκε και ως στρατόπεδο συγκέντρωσης κατά τη διάρκεια της χούντας του Πινοσέτ και μέχρι σήμερα παραμένει περικυκλωμένο από νάρκες.
Εκκλησία του Ούμεο

H Εκκλησία του Ούμεο (Σουηδικά: "Umeå stads kyrka" μεταφράζεται ως "η εκκλησία της πόλης Ούμεο") βρίσκεται στο κέντρο της πόλης Ούμεο στην Σουηδία βορείως του ποταμού Ούμε. Η εκκλησία εγκαινιάστηκε το 1894 και σχεδιάστηκε από τον αρχιτέκτονα Φρέντρικ Ολάους Λιντστρέμ. Το υλικό κατασκευής του κτηρίου είναι πλίνθοι σε πέτρινα θεμέλια. Η κατασκευή ολοκληρώθηκε μεταξύ 1892 μέχρι 1894. Ανακαινίσεις και προσθήκες στο κτήριο έχουν αλλάξει την αρχική εξωτερική μορφή του κτηρίου.
The Essential Ozzy Osbourne

The Essential Ozzy Osbourne είναι ο τίτλος της διπλής συλλογής τραγουδιών του βρετανού χέβι μέταλ τραγουδιστή Ozzy Osbourne, η οποία κυκλοφόρησε το 2003 μέσω της δισκογραφικής εταιρείας "Sony Music". Η συλλογή κυκλοφόρησε το 2009 σε περιορισμένη έκδοση με τρίτο CD, το οποίο περιελάμβανε δύο επιπλέον τραγούδια από το ""The Ultimate Sin", ένα από το "Live at Budokan", δύο από το "Black Rain" του 2007 και την διασκευή στο τραγούδι "Changes" των Black Sabbath, την οποία ο Osbourne ηχογράφησε με την κόρη του, Κelly, το 2003 και ανέβηκε στην κορυφή των βρετανικών τσαρτ.

Το "The Essential Ozzy Osbourne"" έγινε χρυσό τον Φεβρουάριο του 2005 στις Ηνωμένες Πολιτείες, ενώ βραβεύθηκε ως χρυσό στην Σουηδία και στην πατρίδα του καλλιτέχνη.
Φριτζ Ρόεντ

Ο Φριτζ Ρόεντ (νορβ: "Fritz Røed", 15 Αυγούστου 1928 – 20 Δεκεμβρίου 2002) ήταν Nορβηγός γλύπτης, περισσότερο γνωστός για το έργο του "Σπαθιά στο Βράχο", μνημείο που συμβολίζει την ένωση του κράτους της Νορβηγίας.
Πιέτρο Ναρντίνι

Ο Πιέτρο Ναρντίνι ("Pietro Nardini", 12 Απριλίου 1722 – 7 Μαΐου 1793) ήταν Ιταλός συνθέτης και βιολιστής.
Ελένη Αυλωνίτου

Η Ελένη Αυλωνίτου (22 Οκτωβρίου 1958) είναι Ελληνίδα πρωταθλήτρια στην κολύμβηση, ερευνήτρια εργοφυσιολόγος, και πολιτικός. Είναι βουλευτής του ΣΥΡΙΖΑ στη Β΄ Αθήνας.
Ρίλα

Άποψη της ψηλότερης κορυφής της Ρίλας, του [[Μουσαλά]] (2.925 μ.)
Η Ρίλα (βουλγαρικά: Рила) είναι οροσειρά στη νοτιοδυτική Βουλγαρία και η ψηλότερη οροσειρά στη Βουλγαρία και τα Βαλκάνια, με ψηλότερη κορυφή το Μουσαλά, ύψους 2.925 μέτρων. Συχνά εντάσσεται στην οροσειρά της Ροδόπης, επονομαζόμενη "Δυτική Ροδόπη". Ο ορεινός όγκος είναι επίσης ο έκτος ψηλότερος στην Ευρώπη, μετά τον Καύκασο, τις Άλπεις, τη Σιέρρα Νεβάδα, τα Πυρηναία και την Αίτνα, και ο ψηλότερος ανάμεσα στις Άλπεις και τον Καύκασο. Το μεγαλύτερο τμήμα του βουνού το καταλαμβάνει το εθνικό πάρκο Ρίλας.

Από τη Ρίλα πηγάζουν μερικά από τα μεγαλύτερα ποτάμια των Βαλκανίων, όπως ο Έβρος, ο Ίσκαρ και ο Νέστος. Στο βουνό είναι κτισμένο το μοναστήρι της Ρίλας, το μεγαλύτερο και σημαντικότερο μοναστήρι της Βουλγαρίας, το οποίο ιδρύθηκε τον 10ο αιώνα. Επίσης, το βουνό είναι γνωστό για τις εφτά λίμνες του.


Κατηγορία:Οροσειρές της Βουλγαρίας
Neoplan N4016

right|200px|thumb|Το Neoplan N4016

Το Neoplan N4016 είναι ένα λεωφορείο με χαμηλό δάπεδο, κατασκευασμένο από τη Neoplan το 1988-1999. Κατασκευαζόταν στην Στουτγάρδη της Γερμανίας και αργότερα στην Πολωνία. Είναι η μεγαλύτερη έκδοση του μίντιμπας Neoplan N4009.

Το Neoplan N4016 ήταν το πρώτο λεωφορείο με χαμηλό δάπεδο που πουλήθηκε στην Μεγάλη Βρετανία.

Το Neoplan N4016 είναι 12μετρο με πλάτος 2,5 μέτρα. Ο κινητήρας είναι ή ΜΑΝ ή DAF. Έχει 31 ή 39 θέσεις.
Σλοβιάνσκ

Το Σλοβιάνσκ ή Σλαβιάνσκ (ουκρανικά: Слов'янськ, ρωσικά: Славянск) είναι πόλη στην ανατολική Ουκρανία, στη περιφέρεια Ντόνετσκ. Η πόλη το 2012 είχε 117.994 κατοίκους.
Αλέξανδρος Συμεωνίδης

Ο Αλέξανδρος Συμεωνίδης (Κομοτηνή, 29 Αυγούστου 1909 - 16 Νοεμβρίου 1972) ήταν Έλληνας καθηγητής της Ιατρικής Σχολής του Αριστοτέλειου Πανεπιστημίου Θεσ/νίκης και ιδρυτής της «"Ελληνικής Εταιρίας Έρευνας του Καρκίνου"».
Μπόζινταρ Μπάντοβιτς

Ο Μπόζινταρ Μπάντοβιτς (γεννημένος στις 30 Αυγούστου 1969 στην πόλη Νίκσιτς της πρώην Γιουγκοσλαβίας) είναι παλαίμαχος διεθνής ποδοσφαιριστής και νυν προπονητής ποδοσφαίρου. Έχει αγωνιστεί στα πρωταθλήματα της Σερβίας, των ΗΠΑ και της Ελλάδας.
Σάντα Κρους ντελ Ισλότε

Η Σάντα Κρους ντελ Ισλότε ("Santa Cruz del Islote") είναι μικρό νησί κοντά στις ακτές της Κολομβίας. Έχει γίνει ιδιαίτερα γνωστή καθώς θεωρείται το πιο πυκνοκατοικημένο νησί του κόσμου, αφού έχει έκταση μόλις 0,012 τετραγωνικά χιλιόμετρα (12 στρέμματα), ενώ ο πληθυσμός του φτάνει σχεδόν τους 1.250 κατοίκους. Αυτό αντιστοιχεί σε περίπου 104.200 κατοίκους ανά τετραγωνικό χιλιόμετρο (104 κατοίκους ανά στρέμμα).
Γ΄ κατηγορία ποδοσφαίρου ανδρών Κύπρου 2014-15

Η Γ΄ κατηγορία ποδοσφαίρου ανδρών Κύπρου 2014-15 ήταν η 44η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωση Νέων ΘΟΪ Λακατάμιας για 3η φορά στην ιστορία της.
Καύκασος

thumb|250px|Δορυφορική εικόνα του Καυκάσου.
Ο Καύκασος ή Καυκάσια όρη είναι οροσειρά στην Ευρασία, ανάμεσα στη Μαύρη και την Κασπία θάλασσα, στη περιοχή της Καυκασίας. Αποτελείται από δύο επιμέρους οροσειρές, το Μεγάλο Καύκασο, ο οποίος ξεκινά από την περιοχή του Σότσι (το οποίο φιλοξένησε τους Χειμερινούς Ολυμπιακούς Αγώνες του 2014) και ακολουθώντας πορεία προς ανατολικά-νοτιοανατολικά φτάνει μέχρι την πρωτεύουσα του Αζερμπαϊτζάν το Μπακού, και το Μικρό Καύκασο, ο οποίος είναι παράλληλος στη μεγάλη οροσειρά, περίπου 100 χιλιόμετρα νότια. Το ψηλότερο βουνό της οροσειράς είναι το Ελμπρούς, στο Μεγάλο Καύκασο, με μέγιστο ύψος 5.645 μέτρα.
Έπαυλη Σκχαρίνσκα

thumb|right|300px|Η έπαυλη Σκχαρίνσκα.
Η Έπαυλη Σκχαρίνσκα (Σουηδικά: "Scharinska villan") είναι ένα ροζ κτήριο στο δρόμο Στοργατάν 63-65 στην πόλη Ούμεο της Σουηδίας. Το κτήριο έχει σχεδιαστεί από τον αρχιτέκτονα Ράγκναρ Έστμπεργκ και ανοικοδομήθηκε το 1904-1905 για τον Εγκίλ Ουνάντερ-Σκχαρίν και την οικογένειά του. Την δεκαετία 1950 στο κτήριο στεγάστηκε η οικογενειακή επιχείρηση "AB Scharins Söner".
Μουσαλά

thumb|250px|Άποψη του Μουσαλά
To Μουσαλά (βουλγαρικά: Мусала) είναι η ψηλότερη κορυφή του ορεινού όγκου της Ρίλα, στη νοτιοδυτική Βουλγαρία και η ψηλότερη κορυφή στα Βαλκάνια, με ύψος 2.925 μέτρα. Το Μουσαλά είναι η ψηλότερη κορυφή ανάμεσα στις Άλπεις και την οροσειρά του Καυκάσου και η ψηλότερη στην ανατολική Ευρώπη πέραν του Καυκάσου. Άλλες κορυφές κοντά στο Μουσαλά είναι το Μικρό Μουσαλά (2.902 μέτρα) και το Ίρετσεκ (2.852 μέτρα).

Το Μουσαλά βρίσκεται εντός των ορίων του Εθνικού Πάρκου Ρίλα, το οποίο είναι γνωστό για την πλούσια χλωρίδα του, η οποία περιλαμβάνει είδη όπως το βαλκανικό πεύκο και η υβριδογενής ελάτη στα δάση στις πλαγιές και πανίδα· είναι ένα από τα πρώτα μέρη της Ευρώπης στα οποία βρέθηκε ο τοιχοδρόμος ("Tichodroma muraria"). Όλες οι μεγάλες οροσειρές της Βουλγαρίας φαίνονται από την κορυφή του: η Βιτόσα βορειοδυτικά, η Σρέντνα Γκόρα βορειοανατολικά, ο Αίμος πίσω από αυτά, η Ροδόπη στα νοτιοανατολικά, τα Πιρίν στο νότο και το Οσόγκοβο και το όρος Ρούι στα δυτικά, και η Ρίλα.

Με μέση ετήσια θερμοκρασία -3 °C, το Μουσαλά είναι το πιο ψυχρό μέρος στη Βουλγαρία και σε όλοκληρη τη βαλκανική χερσόνησο. Η θερμοκρασία παραμένει υπό του μηδενός για σχεδόν 8 μήνες το χρόνο, ενώ το βουνό παραμένει καλυμμένο με χιόνι για πάνω από 6 μήνες το χρόνο. 

Από το 1999 λειτουργεί στη κορυφή του Μουσαλά περιβαλλοντικό αστεροσκοπείο, το οποίο παρακολουθεί τη μετακίνηση των αέριων ρύπων.
Η 11η μέρα

Η 11η μέρα ("πλήρης τίτλος: «Η 11η μέρα: Κρήτη 1941», «The 11th Day: Crete 1941»") είναι μια ελληνοαμερικανικής παραγωγής ταινία ντοκιμαντέρ του 2005, με θέμα τη Μάχη της Κρήτης κατά το Β΄ Παγκόσμιο Πόλεμο, και περιλαμβάνει μαρτυρίες επιζώντων της περιόδου και γεγονότων.
Ferrari F355

Η Ferrari F355 ήταν ένα σπορ αυτοκίνητο υψηλών επιδόσεων, που παρήχθη από την ιταλική αυτοκινητοβιομηχανία Ferrari, από τον Μάιο του 1994 έως το 1999, σε 11.273 αντίτυπα. Αντικατέστησε την Ferrari 348 και αντικαταστάθηκε από την Ferrari 360 Modena, η οποία παρουσιάστηκε και κυκλοφόρησε στα τέλη του 1999.
Toyota Lexcen

Το Toyota Lexcen ήταν ένα μεσαίο οικογενειακό αυτοκίνητο της ιαπωνικής αυτοκινητοβιομηχανίας Toyota. Λόγω της τότε συνεργασίας της Toyota με τον αμερικανικό όμιλο της General Motors, το Lexcen ήταν μια παράλληλη έκδοση του αυστραλιανού Holden Commodore, αλλά με το σήμα της Toyota, και κατασκευαζόταν στην Αυστραλία από την τοπική Holden, θυγατρική της General Motors. Το Lexcen διατέθηκε μόνο στις αγορές της Αυστραλίας και της Νέας Ζηλανδίας, από το 1989 έως το 1997, και αποκλειστικά με έναν κινητήρα βενζίνης, κυβισμού 3.8 λίτρων και διάταξης V6.
Χρονικό παράδοξο

Χρονικό παράδοξο είναι μια θεωρητική παράδοξη κατάσταση που συμβαίνει λόγω του ταξιδιού στο χρόνο. Ένας χρονοταξιδιώτης πηγαίνει στο παρελθόν, και κάνει κάτι που θα τον εμπόδιζε να ταξιδέψει στο χρόνο από την αρχή. Αν δεν ταξιδέψει πίσω στο χρόνο, δεν κάνει τίποτα που θα τον εμπόδιζε να ταξιδέψει στο παρελθόν, οπότε το ταξίδι στο χρόνο θα ήταν πιθανό γι'αυτόν. Ωστόσο, εάν πήγαινε πίσω στο χρόνο και έκανε κάτι που θα τον έκανε να μην κατασκευάσει μία χρονομηχανή δεν θα ταξίδευε στο χρόνο πράγμα που θα τον έκανε να κατασκευάσει μία, να ταξιδέψει πίσω και να μην την κατασκευάσει.

Ένα τυπικό παράδειγμα αυτού του τύπου είναι το παράδοξο του παππού, όπου κάποιος ταξιδεύει πίσω στο χρόνο για να σκοτώσει τον παππού του πριν εκείνος κάνει απογόνους. Αν επιτύχει, ένας από τους γονείς δεν θα υπήρχε ποτέ και ο ίδιος δεν θα υπήρχε επίσης. Αυτό θα ήταν απίθανο γι'αυτόν να ταξιδέψει πίσω στο χρόνο, κάνοντας το απίθανο να σκοτώσει τον παππού του, ο οποίος θα συνέχιζε να κάνει απογόνους και να επαναφέρει την κατάσταση. Αλλά αν αποτύχει, ο παππούς θα ζούσε και θα έκανε απογόνους. Αυτό έχει την ίδια επιρροή και στις δύο περιπτώσεις.
Ferrari 348

Η Ferrari 348 ήταν ένα σπορ αυτοκίνητο υψηλών επιδόσεων, που παρήχθη από την ιταλική αυτοκινητοβιομηχανία Ferrari, μεταξύ του 1989 και του 1995, σε 8.844 αντίτυπα. Το μοντέλο παρουσιάστηκε για πρώτη φορά στο Σαλόνι Αυτοκινήτου της Φρανκφούρτης τον Σεπτέμβριο του 1989, ως ο επίσημος διάδοχος της Ferrari 328 και παρήχθη έως το 1994, με εξαίρεση την εκδοχή καμπριολέ, γνωστή ως 348 Spider, η οποία κατασκευάστηκε από το 1993 έως το 1995. Η στάνταρ εκδοχή της 348 αντικαταστάθηκε τον Μάιο του 1994 από την Ferrari F355, ενώ η κάμπριο από την F355 Spider, που εισήχθη το 1995.
Μπέσνα Τζάπιτς

Ο Μπέσνα Τζάπιτς ("σερβικά : Весна Ђапић") είναι σέρβος ηθοποιός του Γιουγκοσλαβικού κινηματογράφου γεννημένος στις 27 Φεβρουαρίου 1954 στο Βελιγράδι.
Πιρίν

thumb|250px|Η οροσειρά Πιρίν όπως φαίνεται από το Μπάνσκο
Τα όρη Πίριν ή οροσειρά του Ανατολικού Ορβήλου (βουλγαρικά: Пирин) είναι οροσειρά της Μακεδονίας που ξεκινά από τη νοτιοδυτική Βουλγαρία και καταλήγει στην Ελλάδα ανάμεσα στις περιφερειακές ενότητες Σερρών και Δράμας. Η υψηλότερη κορυφή τους, το Βίχρεν ή Ανεμοκορφή (2.914 μ.), εντός Βουλγαρίας, είναι η τρίτη ψηλότερη κορυφή στα Βαλκάνια μετά τη Μουσαλά (όρη Ρίλα ή "Δυτική Ροδόπη") και την ψηλότερη κορυφή του Όλυμπου, τον Μύτικα. Η οροσειρά έχει μήκος περίπου 40 χλμ από βορειοδυτικά προς νοτιοανατολικά, και περίπου 25 χλμ. πλάτος. Το μεγαλύτερο τμήμα της έκτασής του στη Βουλγαρία, προστατεύεται από το Εθνικό Πάρκο Πίριν. Η ονομασία "Πίριν" κατά τη Βουλγαρική εκδοχή, προήλθε από τον Περούν (Κυριλλικά : Перун), τον ανώτερο θεό του σλαβικού πάνθεου και θεού της βροντής και της αστραπής.

Τα βόρεια όρη Πιρίν χωρίζονται από την υψηλότερη οροσειρά της Βουλγαρίας, την οροσειρά Ρίλα ή Δυτική Ροδόπη, από τον αυχένα Πρέντελ, ενώ στα νότια τα όρη Πιρίν φτάνουν μέχρι το όρος Όρβηλος (βουλγαρικά: Славянка, Σλαβιάνκα), στα σύνορα με την Ελλάδα, ανάμεσα στις περιφερειακές ενότητες Σερρών και Δράμας. Στα δυτικά βρίσκεται η κοιλάδα του Στρυμόνα και στα ανατολικά του Νέστου. Η οροσειρά Πιρίν είναι γνωστή για την πλούσια χλωρίδα και πανίδα τους. Από το 1963 τμήμα της οροσειράς έχει οριστεί ως εθνικό πάρκο στη Βουλγαρία, το οποίο το 1976 επεκτάθηκε και ονομάστηκε Εθνικό Πάρκο Πίριν, το οποίο από το 1983 είναι μνημείο παγκόσμιας κληρονομιάς της UNESCO. Μεγάλο μέρος της περιοχής καλύπτεται από δάση, με σημαντικούς πληθυσμούς των βαλκανικών ενδημικών ειδών βαλκανικό πεύκο, ρόμπολο και την υβριδογενή ελάτη ("Abies borisii-regis"). Η πανίδα περιλαμβάνει το λύκο και την καφέ αρκούδα.

Ψηλότερες κορυφές της στο βουλγαρικό έδαφος είναι η Τελ Τεπέ - Βίχρεν - Ανεμοκορυφή (2.914,3μ), Κούτελο (2907μ), Πώλεζαν (2852μ), Καμενίτσα (2822μ), Τοδόρκα (2745μ) (Βόρειο Πιρίν), Όρελεκ -- Παπίκιο (2.099μ) (Μέσο Πιρίν) και Σβέστνηκ (Κηροπήγιο) (1973μ) (Νοτιο Πιρίν).

Η πόλη του Μπάνσκο, ένα σημαντικό τουριστικό και το χειμερινό αθλητικό κέντρο, βρίσκεται στις βορειοανατολικές πλαγιές των ορέων Πιρίν. Η πόλη Ραζλόγκ βρίσκεται στην κοιλάδα Ραζλόγκ, μεταξύ των ορέων Πίριν προς τα νότια και τα όρη Ρίλας (Δυτικής Ροδόπης) προς το βορρά.
Τέοντορ Έστεν

Ο Τέοντορ Έστεν (Theodor Oesten στα Γερμανικά) (31 Δεκεμβρίου του 1813- 161 Μαρτίου 1870) ήταν Γερμανός συνθέτης, μουσικός και δάσκαλος μουσικής.

Ο Έστεν γεννήθηκε στο Βερολίνο. Έμαθε να παίζει πνευστά και έγχορδα από την Stadtmusikus στο Φύρστενβάλντε (Fürstenwalde) (μια μικρή πόλη έξω από το Βορολίνο). Όταν έγινε δεκαεννιά χρονών έμαθε να συνθέτει συμφοιτώντας με τους Böhmer, Carl Friedrich Rungenhagen, Schneider και με τον A.W. Bach στο Βερολίνο. Ο Έστεν εκτός από το ότι είναι γνωστός από τις εύκολες, για να τις παίξεις, συνθέσεις του συμπεριλαμβανομένων τοις διασκευές έργων όπερας, γραμμένα στο συναισθηματικό ύφος της εποχής του. Πέθανε στην γενέτειρα πόλη του Βερολίνου. Ο γιος του Max έγινε επίσης συνθέτης.
Γέλενα Τζόκιτς

Η Γέλενα Τζόκιτς ("σερβικά : Јелена Ђокић") είναι Σέρβα ηθοποιός του κινηματογράφου και του θεάτρου γεννημένη στις 24 Μαΐου 1977 στο Σπλιτ της τότε Γιουγκοσλαβίας.

Είναι παντρεμένη με τον ηθοποιό και παραγωγό του κινηματογράφου Σβέτοζαρ Τσβέτκοβιτς και μαζί του έχει μια κόρη, την Κλάρα.
Λουί ντε λα Μπουρντοναί

Ο Λουί ντε λα Μπουρντοναί (γαλλικά: Louis-Charles Mahé de La Bourdonnais, 1796/7 – 13 Δεκεμβρίου 1840) ήταν Γάλλος μαιτρ στο σκάκι, ίσως ο ισχυρότερος παίκτης στις αρχές του 19ου αιώνα.
Φυσικό καταφύγιο Σρεμπάρνα

Το Φυσικό καταφύγιο Σρεμπάρνα (βουλγαρικά: "Сребърна") βρίσκεται στη βόρεια Βουλγαρία κοντά στον Δούναβη, περίπου 17 χλμ. δυτικά της πόλης Σιλίστρα. Εκτείνεται σε περισσότερα από 6000 στρέμματα στα οποία ενδημούν 99 και ξεχειμωνιάζουν 80 είδη μεταναστευτικών πουλιών.